ਮਯਾਂਤੀ ਲੈਂਗਰ
ਮਯਾਂਤੀ ਲੈਂਗਰ (ਜਨਮ 8 ਫਰਵਰੀ 1985) ਸਟਾਰ ਇੰਡੀਆ ਦੀ ਭਾਰਤੀ ਖੇਡ ਪੱਤਰਕਾਰ ਹੈ ਅਤੇ ਆਮ ਤੌਰ 'ਤੇ ਸਟਾਰ ਸਪੋਰਟਸ ਨੈਟਵਰਕ ਲਈ ਕੰਮ ਕਰਦੀ ਹੈ। ਉਸਨੇ ਜ਼ੀ ਸਪੋਰਟਸ ਉੱਤੇ ਫੁੱਟਬਾਲ ਕੈਫੇ ਦੀ ਤਰ੍ਹਾਂ 2010 ਈ.ਐਸ.ਪੀ.ਐਨ, 2010 ਰਾਸ਼ਟਰਮੰਡਲ ਖੇਡਾਂ, 2011 ਕ੍ਰਿਕਟ ਵਰਲਡ ਕੱਪ, 2014 ਇੰਡੀਅਨ ਸੁਪਰ ਲੀਗ, 2015 ਆਈਸੀਸੀ ਕ੍ਰਿਕਟ ਵਰਲਡ ਕੱਪ, 2018 ਇੰਡੀਅਨ ਪ੍ਰੀਮੀਅਰ ਲੀਗ, 2019 ਇੰਡੀਅਨ ਪ੍ਰੀਮੀਅਰ ਲੀਗ  ਅਤੇ 2019 ਕ੍ਰਿਕਟ ਵਰਲਡ ਕੱਪ ਵਰਗੇ ਕਈ ਟੂਰਨਾਮੈਂਟਾਂ ਦੀ ਮੇਜ਼ਬਾਨੀ ਕੀਤੀ ਹੈ।

ਮੀਡੀਆ ਕਰੀਅਰ 
ਫੁੱਟਬਾਲ ਵਿਚ ਉਸਦੀ ਦਿਲਚਸਪੀ ਉਦੋਂ ਵਧ ਗਈ ਜਦੋਂ ਉਹ ਅਮਰੀਕਾ ਵਿਚ ਸੀ। ਉਹ ਆਪਣੀ ਕਾਲਜ ਫੁੱਟਬਾਲ ਟੀਮ ਵਿਚ ਸੀ ਅਤੇ ਫੀਫਾ ਬੀਚ ਫੁੱਟਬਾਲ ਦੇ ਪ੍ਰਸਾਰਣ ਲਈ ਮਹਿਮਾਨ ਐਂਕਰ ਬਣ ਗਈ।

ਇਸ ਪ੍ਰਸਾਰਣ ਦੀ ਸਫ਼ਲਤਾ ਨਾਲ ਉਸ ਨੂੰ ਜ਼ੀ ਸਪੋਰਟਸ ਉੱਤੇ ਫੁਟਬਾਲ ਕੈਫੇ ਲਈ ਮੇਜ਼ਬਾਨ ਅਤੇ ਸਹਿਯੋਗੀ ਨਿਰਮਾਤਾ ਵਜੋਂ ਇੱਕ ਸਥਾਨ ਦੀ ਪੇਸ਼ਕਸ਼ ਕੀਤੀ ਗਈ। ਫਿਰ ਲੈਂਗਰ ਨੇ ਜ਼ੀ ਨੈਟਵਰਕ 'ਤੇ ਵੱਖ-ਵੱਖ ਫੁੱਟਬਾਲ ਸ਼ੋਅ, ਪ੍ਰੀ-ਮੈਚ, ਅੱਧੇ ਸਮੇਂ ਅਤੇ ਮੈਚ ਤੋਂ ਬਾਅਦ ਦੇ ਸ਼ੋਅ ਦੌਰਾਨ ਟਿੱਪਣੀਆਂ ਅਤੇ ਇੰਟਰਵਿਊ ਕੀਤੀਆਂ। ਨਵੀਂ ਦਿੱਲੀ ਦੇ ਅੰਬੇਦਕਰ ਸਟੇਡੀਅਮ ਵਿਚ ਆਯੋਜਿਤ ਨਹਿਰੂ ਕੱਪ ਫੁਟਬਾਲ ਟੂਰਨਾਮੈਂਟ ਲਈ ਉਹ ਜ਼ੀ ਸਪੋਰਟਸ ਦੀ ਐਂਕਰ ਵੀ ਸੀ। ਉਸਨੇ ਇੰਡੀਅਨ ਕ੍ਰਿਕਟ ਲੀਗ ਦੇ ਜ਼ੀ ਸਪੋਰਟਸ ਦੇ ਕਵਰੇਜ ਲਈ ਐਂਕਰ ਵਜੋਂ ਕੰਮ ਕੀਤਾ।

ਉਹ ਈ.ਐਸ.ਪੀ.ਐਨ 'ਤੇ ਭਾਰਤ ਵਿਚ 2010 ਵਿਚ ਹੋਏ ਫੀਫਾ ਵਰਲਡ ਕੱਪ ਦੇ ਪ੍ਰਸਾਰਣ ਦੀ ਮੇਜ਼ਬਾਨ ਸੀ, ਜਿਸ ਵਿਚ ਪ੍ਰੀ- ਮੈਚ, ਅੱਧਾ ਮੈਚ ਅਤੇ ਮੈਚ ਤੋਂ ਬਾਅਦ ਦੇ ਵਿਸ਼ਲੇਸ਼ਣ ਸ਼ਾਮਿਲ ਸਨ। ਉਸਨੇ ਪ੍ਰਦਰਸ਼ਨ ਲਈ ਜੌਹਨ ਡਿਕਸ ਨਾਲ ਮਾਹਰ ਪੈਨਲ ਦੇ ਸਦੱਸਿਆਂ ਦੀ ਟੀਮ ਦੀ ਅਗਵਾਈ ਕੀਤੀ। ਮਯਾਂਤੀ ਲੈਂਗਰ ਨੇ ਚਾਰੂ ਸ਼ਰਮਾ ਨਾਲ 2014 ਇੰਡੀਅਨ ਸੁਪਰ ਲੀਗ, 2015 ਆਈ.ਸੀ.ਸੀ. ਕ੍ਰਿਕਟ ਵਰਲਡ ਕੱਪ ਅਤੇ 2018 ਇੰਡੀਅਨ ਪ੍ਰੀਮੀਅਰ ਲੀਗ  ਅਤੇ ਭਾਰਤ ਵਿੱਚ ਆਯੋਜਿਤ 2011 ਕ੍ਰਿਕਟ ਵਰਲਡ ਕੱਪ, ਦਿੱਲੀ ਵਿੱਚ ਆਯੋਜਿਤ 2010 ਰਾਸ਼ਟਰਮੰਡਲ ਖੇਡਾਂ ਦੀ ਮੇਜ਼ਬਾਨੀ ਵੀ ਕੀਤੀ ਸੀ।

ਨਿੱਜੀ ਜ਼ਿੰਦਗੀ 
ਉਹ ਸੇਵਾਮੁਕਤ ਸੈਨਾ ਅਧਿਕਾਰੀ ਲੈਫਟੀਨੈਂਟ ਜਨਰਲ ਦੀ ਧੀ ਹੈ। ਸੰਜੀਵ ਲੈਂਗਰ, ਜਿਸ ਕੋਲ ਸੰਯੁਕਤ ਰਾਸ਼ਟਰ ਦੀ ਤਾਇਨਾਤੀ ਵੀ ਸੀ।  ਮਯਾਂਤੀ ਨੇ ਸਾਲ 2012 ਵਿਚ ਸਟੂਅਰਟ ਬਿੰਨੀ ਨਾਲ ਵਿਆਹ ਕੀਤਾ ਸੀ। ਉਨ੍ਹਾਂ ਦੇ ਪਹਿਲੇ ਬੱਚੇ ਦਾ ਜਨਮ ਸਤੰਬਰ 2020 ਨੂੰ ਹੋਇਆ ਸੀ।

ਹਵਾਲੇ 

ਭਾਰਤੀ ਟੈਲੀਵਿਜ਼ਨ ਪੱਤਰਕਾਰ
ਜ਼ਿੰਦਾ ਲੋਕ
ਭਾਰਤੀ ਪੱਤਰਕਾਰ
ਭਾਰਤੀ ਖੇਡ ਪੱਤਰਕਾਰ